alexandrainst/scandi-wiki huggingface dataset:
Nan Goldin

Nan Goldin (født 1953 i Washington, DC) er en amerikansk kunstfotograf.

Hun er mest kjent for sine personlige fotografier, i en estetisk snapshotsjanger.

Goldin vokste opp i en jødisk øvre middelklassefamilie i Boston. Hun ble introdusert til fotografi da hun var 15 år av en lærer på en skole i Boston. Hovedgrunnen til at hun begynte å fotografere var for ikke å glemme. Hennes eldre søster begikk selvmord og Nan begynte å fotografere menneskene rundt seg, det var hennes måte å holde dem i live. De første fotografiene hun viste frem var fra det homoseksuelle og transvestittmiljøet i Boston. Etter eksamen flyttet hun til New York City, hvor hun først begynte å fotografere undergrunnsmusikkmiljøer i storbyen. Etter hvert ble hun en del av et rusmiljø som utviklet seg i nabolaget Bowery på Manhattan.

Fotografiene fra denne perioden, fra rundt 1980 til 1986, er en del av serien The Ballad of Sexual Dependency. Disse fotografiene er svært personlige, og til dels selvbiografiske. De viser rusbruk, fester, voldelige parforhold osv. Mot 1990-årene var de fleste av de hun hadde fotografert i denne serien døde. Goldin har også laget flere serier som omhandler aids, etter at hun opplevde å miste flere av sine venner til sykdommen. 

Siden 1995 har hun blant annet vært opptatt av å fotografere undergrunns ungdomskulturer i Tokyo, blant annet har hun laget bokprosjekter i samarbeid med den kjente japanske fotografen Nobuyoshi Araki, landskapsbilder fra Italia og New York, og fotografier fokusert rundt familieliv.

Referanser

Eksterne lenker 
 
 
 
 

Fotografer fra USA
Personer fra Washington, D.C.
Leiesoldat

Leiesoldat er en soldat som lar seg kjøpe til betalt tjeneste i et fremmed lands militærapparat.

Ifølge Genève-konvensjonene defineres en leiesoldat slik: 
En leiesoldat(a) er spesielt rekruttert lokalt eller utenlands for å kjempe i en væpnet konflikt;(b) tar, faktisk, del i denne konflikten;(c) er motivert til å ta del i konflikten først og fremst for personlig fortjeneste, som faktisk er lovet av, eller på vegne av en part i konflikten, materiell kompensasjon spesielt av det som er lovet eller betalt til soldater av samme rang og funksjoner i de væpnede styrkene i den aktuelle parten;(d) er ikke av samme nasjonalitet som en av partene, ei heller bosatt i et område kontrollert av en av partene;(e) er ikke medlem av de væpnede styrkene til en av partene i konflikten; og(f) har ikke blitt sendt av en stat som ikke er del av konflikten, på offisielt oppdrag for den staten.Det skal merkes at USA og mange andre land ikke har skrevet under på denne Protocol Additional GC 1977 i Genève-konvensjonene.

 Leiesoldater gjennom tidene 
 Væringer på 900- og 1000-tallet var norrøne krigere - blant dem den senere kongen Harald Hardråde - som lot seg verve til keiserlige livvakter i Miklagard. De har etterlatt seg graffiti i Hagia Sofia-katedralen i Istanbul.
 Den svarte garde. Da Meldorf ble stormet av kong Hans 13. februar 1500, ble de 130 personene om var for syke eller gamle til å flykte, drept av kong Hans' leiesoldater, kjent som «den svarte garde». Om dem sa en tidligere anfører at de var «de beste soldater, men òg de mest fordervede mennesker jeg noen gang har sett.»
 Det delmenhorstiske regiment.
 Sveitsergarden - pavens livvakter kjent for sine gule, blå og røde uniformer. 
 Fremmedlegionen - opprettet av kong Ludvig Filip av Frankrike, regnes som dagens mest kjente leiesoldater.
 Dansk Baltisk Auxiliær Corps, et privatfinansiert dansk militærkorps sendt til kamp mot bolsjevismen i Sovjetunionen i 1919.  
 De internasjonale brigadene under borgerkrigen i Spania, hvor Norge deltok med om lag 250 mann.
 De flyvende tigere var en gruppe amerikanske flyvere som før USA gikk inn i andre verdenskrig utgjorde en sveit som skjøt ned 236 japanske fly. Gruppen ble oppløst i 1943.

Referanser

Se også 
 Fremmedkriger
 Fremmedlegionen
 Utenomrettslig stridende
 Kaperfart

Eksterne lenker 
 

Beskjeftigelser
Krig
Norsk arverett

Norsk arverett viser til rettslig regulering av arv i Norge. Arverettslige spørsmål i Norge reguleres først og fremst av arveloven fra 1972. Juridisk må området ses i sammenheng med reglene om skifte. Området grenser opp mot familieretten, og ekteskapsloven fra 1991 kan derfor være av betydning.

Det er to måter man kan arve på etter norsk rett – arv etter loven og arv etter testament.

Arv etter loven
Dersom den avdøde (arvelateren) ikke utpeker hvem som skal ta arv i et gyldig testament, er det arvelovens regler som avgjør dette. Det er likevel visse begrensninger i testasjonsadgangen.

Arvelovens regler stiller opp et parentelsystem som deler arvelaterens slektninger opp i arveklasser etter hvor nært beslektet de var med avdøde. Dette bestemmer at dersom avdøde har barn og ektefelle i live, arver ektefellen en fjerdedel mens barna deler resten. Er ett eller flere barn døde, overtar deres eventuelle barn (arvelaterens barnebarn) deres arv, og slik fortsetter det med deres eventuelle etterfølgere. Har ikke avdøde ektefelle, arver barna alt.

Hvis den avdøde ikke har etterkommere (livsarvinger), får ektefellen halvparten av arven, og avdødes foreldre den andre halvdelen, eller deres etterkommere (avdødes søsken, nieser/ nevøer osv.) hvis de er døde.

Er ingen av foreldrene eller deres etterkommere i live, går hele arven til en eventuell ektefelle, eller til besteforeldrene eller deres etterkommere, men i norsk lov ikke lenger ned enn til kusiner og fettere.

Er ingen av dem som er nevnt her i live, og avdøde ikke har opprettet gyldig testament, går arven til Staten med mindre særlige grunner tilsier noe annet.

Arv etter testament
Utdypende artikkel: Testament
Et sentralt prinsipp innen arveretten er testasjonsfriheten, som i utgangspunktet gir mulighet til å opprette et testament som bestemmer en annen fordeling av arven enn den loven stiller opp. Testamentet går da foran loven.

Fra utgangspunktet om testasjonsfrihet er det noen viktige unntak. Ektefelle og barn har krav på henholdsvis minstearv og pliktdelsarv, som er deler av arven arvelateren ikke kan ta fra dem ved testament. Barna skal ha to tredjedeler av arven på deling, begrenset til en million kroner hver, og ektefellen skal ha 4 ganger folketrygdens grunnbeløp hvis avdøde har livsarvinger, 6 hvis vedkommende ikke har det.

For at et testament skal være gyldig, må det som utgangspunkt være skriftlig og signert av testator, med to vitner som signerer. Disse kravene kan fravikes dersom testator pga. brå og farlig sykdom eller annet nødstilfelle ikke kan overholde dem, og i stedet oppretter nødtestament. En testamentarisk bestemmelse er ugyldig dersom vitnene er inhabile, når testator er sinnssyk eller i høy grad sjelelig svekket eller når den er fremkalt ved tvang. For at testamentet til en person under 18 år skal bli gyldig, må det godkjennes av justisdepartementet.

Se også
 Slekt (jus)
 Arveavgift

Eksterne lenker 
 Arveloven, fra Lovdata
 Skifteloven, fra Lovdata
 Justisdepartementets orientering til arvinger
 Jussportalens oversiktsside om arverett

Arverett
Norsk privatrett
Franklin Buckley

Franklin Charles Buckley (født 9. november 1883 i Urmston, Stor-Manchester, England, død 21. desember 1964 i Walsall, West Midlands, England) var en engelsk landslagsspiller i fotball som spilte for åtte engelske klubber i årene 1903 til 1919. Han var også manager for seks engelske klubber i årene 1919 til 1955. Mest kjent under navnet Major Frank Buckley 

Buckley spilte 1 landskamp for .

Karriere som fotballspiller

Landslagskarriere for England

Klubblag

Karriere som fotballmanager

Klubblag

Referanser

Kilder 
 Mortimer, Gerald (2004): The Who´s Who of DERBY COUNTY. Breedon Books Publishing, Derby. ISBN 1-85983-409-4 
 Rollin, Jack (1998): ROTHMANS BOOK OF FOOTBALL RECORDS. Headline Book Publishing, London. ISBN 0-7472-1954-0

Eksterne lenker 
 

Engelske fotballspillere
Engelske fotballtrenere
Fotballspillere for Aston Villa FC
Fotballspillere for Brighton & Hove Albion FC
Fotballspillere for Manchester United FC
Fotballspillere for Manchester City FC
Fotballspillere for Birmingham City FC
Fotballspillere for Derby County FC
Fotballspillere for Bradford City AFC
Fotballspillere for Norwich City FC
Fotballtrenere for Norwich City FC
Fotballtrenere for Blackpool FC
Fotballtrenere for Wolverhampton Wanderers FC
Fotballtrenere for Notts County FC
Fotballtrenere for Hull City AFC
Fotballtrenere for Leeds United FC
Fotballtrenere for Walsall FC
Personer fra distriktet Trafford i Stor-Manchester
ICPC-2

ICPC-2 er den andre versjonen av ICPC som er den internasjonale klassifikasjonen for sykdommer og symptomer som brukes i den norske primærhelsetjenesten.

Den første versjonen ICPC (International Classification of Primary Care) er en diagnoseliste fastsatt første gang i 1987 av en komite WICC som ble nedsatt i 1972 av WONCA, (World Organization of National Colleges, Academies and Academic Associations of General Practitioners/Family Physicians).

Norge har sin egen oversatte liste som vedlikeholdes av KITH, (Kompetansesenter for IT i helse- og sosialsektoren).

Trygdeetaten/Nav krever at diagnosekoden etter ICPC skal påføres alle legeregninger, sykemeldinger og legeerklæringer om arbeidsuførhet.

Kodene i ICPC består av en bokstav og to sifre. For enkelte spesielle diagnoser er det tre sifre. Bokstaven angir et organsystem. Sifrene 00-29 angir symptomdiagnoser, mens 70-99 angir sykdomsdiagnoser. 

Kodene 30-69 er terapi, behandling, prosesskoder som er felles for alle organkapitler.

I Norge bruker sykehusene diagnoselisten ICD-10

Referanser

Eksterne lenker 
 Finn kode (Direktoratet for e-helse), ICD-10, NCMP, NCSP og NCRP, BUP, ICPC-2 og ICF-CY 

Helse
Klassifiseringssystemer
UpNorth Discs

UpNorth Discs er en plateselskapsetikett under selskapet Underholdningsavdelingen grunnlagt 1999. 

Selskapet er eiet og drevet av Morten Andersen.

Artister 
Hilde Louise Asbjørnsen
Jørun Bøgeberg
Ornand Altenburg
Urban Tunélls Klezmerband
 Gisle Torvik

Norske plateselskaper
Plateselskaper etablert i 1999
Kanebogen

Kanebogen er en bydel i Harstad, 5 km sør for sentrum langs . Siden 1970-tallet har Kanebogen vært den raskest voksende bydelen i Harstad og er et naturlig midtpunkt for dem som bor mellom Kilbotn i sør, Gangsås i nord og Stangnes i øst.

Institusjoner og service
Her ligger bl.a. Kanebogen skole, med Kanebogen stadion som nærmeste nabo, campingplassen Harstad camping. Her er omsorgsboliger med helsetilbud, et boligområde, flere industribygg og butikker.

Historie
Historien til Kanebogen kan dateres tilbake til tiden rundt svartedauden, men arkeologiske funn kan tyde på aktivitet her og like før vikingtiden. Navnet Kanebogen kan komme av en Gunnar Kane, som eide og drev flere handelssteder langs den nordnorske kyst. Ellers er Kanebogen og beskrevet med navnet Forså, etter ei fossende elv som renner gjennom stedet. 

Gården Kanebogen er en av de nordligste i den gamle Sandtorg-bygda, som strekker seg fra kommune- og fylkesgrensen til Tjeldsund og Nordland i sør til den nåværende bydelen Gangsås i nord. Sistnevnte regnes som den nordligste av Sandtorg-gårdene.

Sandtorg var frem til en kommunesammenslåing med Trondenes og Harstad i 1964 et eget herred.

Referanser

Bydeler i Harstad
Glenn Roberts

Glenn Noble Kårby Roberts (født 26. juni 1988) er en norsk fotballspiller som spiller for Gamle Oslo.

Roberts kom til Vålerenga i 1997, ni år gammel, og gikk gradene i ungdomssystemet der. Han ble tatt opp i A-stallen våren 2006, der han debuterte mot Lyn den 16. april 2006. Totalt noterte han seg for 16 ligakamper og ett ligamål for Oslo-klubben.

I 2008 ble han leid ut til Nybergsund-Trysil, hvor han fikk fem kamper i 1. divisjon, før han i august 2008 skrev under en kontrakt med Aalesund. I 2010 var han på utlån til Åtvidaberg i Allsvenskan. I sesongene 2011 og 2012 spilte han for Sarpsborg 08.

Referanser

Eksterne lenker
 
 Spillerprofil hos Norsk & Internasjonal Fotballstatistikk - NIFS.no

Norske fotballspillere
Norske fotballspillere i Sverige
Fotballspillere for Vålerenga Fotball
Fotballspillere for Aalesunds FK
Fotballspillere for Nybergsund IL-Trysil
Fotballspillere for Åtvidabergs FF
Fotballspillere for Sarpsborg 08 FF
Fotballspillere for Nordstrand IF
Norgesmestere i fotball
Gøril Kringen

Gøril Kringen (født 28. januar 1972 i Stjørdal) er en norsk fotballspiller og trener. Hun er blant de mestvinnende spillerne i norsk serie- og cupfotball for kvinner.

Hun spilte først for Stjørdals-Blink. Fra 1990 til 2005 spilte hun i forsvarsposisjon på Trondheims-Ørn. Mellom 1993 og 2004 vant klubben 8 cupseire og 7 seriemesterskap. Kringen har spilt 72 kamper for det norske landslaget og er olympisk mester fra OL i Sydney i 2000. Kringen deltok også i VM i 1999, EM i 1997 og 2001.

Kringen var hovedtrener for Trondheims-Ørn fra 2006 til 2011.

Kringen ble rangert som nummer 39 på listen over de 1000 beste idrettsutøverne i Trøndelag på avisa Nidaros sin kåring i 2022.

Utenom idretten har hun arbeidet som lærer i grunnskolen.

Referanser

Eksterne lenker 
 

Norske fotballspillere
Norske damelandslagsspillere i fotball
Norske fotballtrenere
Norgesmestere i fotball
Olympiske mestere for Norge
Medaljevinnere under Sommer-OL 2000
Deltakere for Norge under Sommer-OL 2000
Fotballspillere under Sommer-OL 2000
Fotballspillere for SK Trondheims-Ørn
Personer fra Stjørdal kommune
Olympiske medaljevinnere i fotball
Georgios Karaiskakis Stadion

Georgios Karaiskakis Stadion er hjemmebanen til Olympiakos. Dette stadionet ligger i Pireus, Hellas. Kapasiteten er på 33 334 tilskuere.  spiller landskamper her. Den ligger like ved hovedveien i Pireaus ved siden av The Peace and Friendship Stadium som er hjemmebanen til Olympiakos sitt basketlag. Stadionet har fått navnet etter den nasjonale helten Georgios Karaiskakis, som kriget mot Tyrkia.

Eksterne lenker 
 Stadiumguide.com – Karaiskaki Stadium – Informasjon om stadionanlegget.

Fotballstadioner i Hellas
Fotballstadioner brukt under OL
Pittsburgh

Pittsburgh er den nest største byen i den amerikanske delstaten Pennsylvania. Bykjernen ligger på deltaet mellom elvene Monongahela og Allegheny, som danner elven Ohio. Deltaet blir kalt Det gyldne triangel. Det er her skyskraperne står, og ytterst på deltaet ligger Point State park.

Pittsburgh er kjent som en industriby, og ligger i et område med store forekomster av kull. Kull og stålproduksjon er byens byggestener. Senere har helse, utdanning, teknologi, og økonomi overtatt som byens drivkrefter.
Kjente bedrifter som Alcoa og H. J. Heinz Company har hovedsete i Pittsburgh.

Utenfor byen ligger Pittsburgh internasjonale lufthavn.

Historie 
Byen er grunnlagt av general John Forbes og oberstløytnant George Washington i 1758 etter at de satte i gang med byggingen av Fort Pitt et lite stykke fra det ødelagte Fort Duquesne, som franskmennene hadde holdt i krigen mot franskmenn og indianere. Det nye fortet fikk navn etter den britiske politikeren William Pitt den eldre. Byen fikk derav navnet "Pittsborugh". Fra 22. april, 1794 ble dagens skrivemåte offisielt tatt i bruk, selv om det var i bruk tidligere også. General Forbes var skotsk, så det kan tenkes at Pittsburgh hadde samme uttale som en skotte vil uttale Edinburgh (Edinbrah – Pittsbrah – /ˈpɪtsb(ə)rə/ (PITS-brə eller PITS-bə-rə)).

Sport 
Pittsburgh er også kjent som City of Champions for sine sportlag. Disse er:
 Pittsburgh Steelers, NFL
 Pittsburgh Penguins, NHL
 Pittsburgh Pirates, MLB
 Univerisity of Pittsburgh  (Pitt) Panthers, College-football og basketball

Kallenavn 
Byen har flere kallenavn. 
 City of bridges - Pittsburgh har 445 broer, bare Venezia, Italia har flere.
 Steel City –  Navnet kommer av byens mange stålverk
 City of Champions – Et kallenavn som kom på 70-tallet da Steelers og Pirates vant mange mesterskap.
 Sixburgh – Etter Steelers' 6. Super Bowl seier – flere en noe annet NFL lag.
 Hell with the lid off – Beskrivelse av forfatteren James Parton, 1868
 Gateway to the West – Pittsburgh var utgangspunkt for Lewis og Clarks ekspedisjon til stillehavskysten.
 Americas Arsenal – Pittsburghs industri var i mellomkrigsårene ryggraden for at USA ble verdens fremste militærmakt.
 Cradle of Quarterbacks – Flere kjente quarterbacks kommer fra Pittsburgh-regionen; Johnny Unitas, Joe Montana, Joe Namath Dan Marino, Jim Kelly.

Kjente personer 
Andy Warhol
Betty Mabry Davis
 Mac Miller(Malcolm McCormick)
 Wiz Khalifa
 Gillian Jacobs
 Christina Aguilera

Referanser

Eksterne lenker 
 
 Pittsburgh Skyline – fotografier fra Pittsburgh av fotograf Matt Robinson

Byer i Allegheny County
Byer ved Ohio
Bosetninger etablert i 1717
1717 i Nord-Amerika
 
Byer i Pennsylvania
Adam Hammill

Adam James Hammill (født 25. januar 1988) er en engelsk fotballspiller som spiller for Scunthorpe United FC.

Klubbfotball

Liverpool 
I sin barndom gikk han på Liverpool kamper med faren sin, og han spilte for et under-9 lag til Pavilion Tigers da han var seks, helt til han i 7-årsalderen ble oppdaget av Hughie McAuley og Arthur Edwards fra Liverpool FC og begynte på det berømte fotballakademiet til Liverpool FC.

Sesongen 2006/2007 tilbragte han på lån i Dunfermline i Skotsk Fotball. Han ble i februar 2006 flyttet til førstelagstroppen til Liverpool der han fikk trøyenummer 36 på drakten. Han har ennå ikke debutert på A-laget, men han var en viktig del av Liverpools juniorlag som vant FA Youth-cup våren 2006 med  seier over Manchester City i finalen. 

Celtic var sommeren 2007 interessert i å ta Hammill på lån, men Liverpool avviste lånet på grunn av at Hammill sannsynlgvis ikke ville få spilletid på grunn av stor konkurranse om plassene på det skotske storlaget. Hammill signerte i august 2007 en forlenging av sin kontrakt med Liverpool frem til 2011, før han dro på utlån til Southampton FC, der han fikk 25 seriekamper hos det tidligere storlaget. 

Hammill signerte også i 2008 en ny treårskontrakt, før han dro videre på et 6 måneder langt låneopphold hos Blackpool. Hammill spilte sin første seriekamp for The Seasiders den 9. august, og gjorde en god figur. Hammill ble i februar 2009 igjen lånt ut, denne gangen for resten av sesongen 2008/2009 til Barnsley.

Landslagsspill 
Sammen med vennene og lagkameraetene Craig Lindfield og Paul Anderson ble han tatt ut på det engelske U19-landslaget i 2006 og skårte sitt første landslagsmål i ein seier mot Sveits i november 2006.

Meritter 
Liverpool
 FA Youth-cup 2006

Referanser

Eksterne lenker 
 
  Liverpool.no om Adam Hammill
  Liverpool FC profile

Engelske fotballspillere
Fotballspillere for Liverpool FC
Fotballspillere for Dunfermline Athletic FC
Fotballspillere for Southampton FC
Fotballspillere for Blackpool FC
Fotballspillere for Barnsley FC
Fotballspillere for Wolverhampton Wanderers FC
Personer fra Liverpool
Fødsler i 1988
Sjaslik

Sjaslik (russisk:  sjasjlyk, fra krim-tatarisk şışlıq) er en matrett fra det tidligere Sovjetunionen. Sjaslik er en variant av shish kebab, og lages vanligvis fra enten biff, svin, kylling eller lam, på bakgrunn av lokale skikker eller religion. Det er ikke uvanlig å se sjaslik på menyen til restauranter, men vanligvis selges det av gateselgere som griller kjøttet over bål eller kullgrill. Sjaslik lages vanligvis på Mangal, en tyrkisk grill.

Referanser

Russisk mat
Kjøttretter
Russiske ord og uttrykk
Jack Kirby (fotballspiller)

John «Jack» Kirby (født 30. september 1910 i Overseal, død 15. juni 1960 i Derby i Derbyshire i England) var en engelsk fotballspiller som spilte for tre engelske klubber. Kirby, som var målvakt, var også manager for en engelsk klubb. 

Han startet sin fotballkarriere i Newhall United før han i april 1929 skrev under på en kontrakt med Derby County. I 1932 etablerte han seg som førstekeeper for Derby, og han spilte for the Rams fram til 1938.  I august 1938 takket han ja til å bli spillende manager i Folkestone Town, og han hadde denne jobben til august 1939.

Klubblag (spiller)

Klubblag (manager)

Kilder 
 Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4

Eksterne lenker 
  Spillerprofil fra Derby Evening Telegraph
  Artikkel om Kirby fra Derby Evening Telegraph

Engelske fotballspillere
Engelske fotballtrenere
Fotballspillere for Derby County FC
Personer fra distriktet South Derbyshire
Fødsler i 1910
Dødsfall i 1960
e
Arve Johnsen

Arve Johnsen (født 18. februar 1934) er en norsk industrileder og politiker. Johnsen ble utdannet siviløkonom fra Norges Handelshøyskole i 1957 og cand.jur. fra Universitetet i Oslo i 1960. Johnsen var aktiv i Arbeiderpartiet og industriminister Finn Lieds statssekretær tidlig i 1970-årene. 

Han var administrerende direktør i tidligere Statoil, nå Equinor, fra grunnleggelsen i 1972 til han måtte gå av i 1988 som følge av «Mongstad-saken». Da var Statoil blitt et av verdens største oljeselskaper til havs.

Johnsen publiserte sommeren 2008 boken Norges evige rikdom, som særlig handler om hans egne år som toppsjef i Statoil. Johnsen er hovedperson i Georg Johannesens satire Romanen om Mongstad.

Bibliografi 
  Statoil-år : utfordringen, Gyldendal (1988)
  Statoil-år : gjennombrudd og vekst 1978-1987, Gyldendal (1990)
  Norges evige rikdom : oljen, gassen og petrokronene, Aschehoug (2008)

Referanser

Eksterne lenker 
 
 

Statssekretærer fra Ap
Personer tilknyttet Statoil
Norske siviløkonomer fra NHH
Norske jurister
Mottakere av Brøggermedaljen
Medlemmer av Norges Tekniske Vitenskapsakademi
Just 4 Fun

Just 4 Fun var en norsk gruppe bestående av Hanne Krogh, Marianne Antonsen, Jan Groth og Eiríkur Hauksson.

Ren 60 
Gruppen ble satt sammen av radiomannen Tor Andersen, og var ment for å være et treukers sommershow med 60-tallsmusikk på restaurant Oliver i Sarpsborg. Det ble i stedet fem måneder i Sarpsborg med fulle hus. Etter dette tok de showet på norgesturné og senere til et lengre opphold på Oslo Plaza.

Melodi Grand Prix 
Da NRK avlyste Melodi Grand Prix 1991, ble Just 4 Fun valgt til å representere Norge i Eurovision Song Contest i Roma med melodien «Mrs. Thompson», skrevet av Dag Kolsrud. Låten ble nummer 17 av 22, mens vinneren ble Sverige og Carola med «Fångad av en stormvind».

Plater 
Gruppen ga ut to album, først Ren 60 som inneholdt 60-tallslåter fra showet med samme navn, deretter Those Were the Days som i tillegg til flere rockelåter fra 1960-årene også hadde med to nyskrevne låter. Disse var «All I Really Wanna Do» og «A Dream And a Prayer» som ble utgitt på singel.

Medlemmene fortsatte etter hvert som soloartister, men våren 2008 ble alle samlet til en suksessfull gjenforening i Sarpsborg og i Fredrikstad.

Diskografi 
Ren 60 (1990) 
Those Were the Days (1991)

Referanser 

Norske musikkgrupper
Band etablert i 1990
Deltakere i Eurovision Song Contest 1991
Andrés Manuel López Obrador

Andrés Manuel López Obrador (f. 13. november 1953) er en meksikansk politiker fra partiet MORENA. Han ble innsatt som landets president 1. desember 2018.

Han har vært borgermester for Distrito Federal fra 2000 og frem til juli 2005, da han ble utnevnt som kandidat til presidentvalget i 2006. Etter ham kom Alejandro Encinas Rodríguez, som hadde vervet til ny borgermester ble valgt. 

Andrés Manuel López Obrador stilte som kandidat for PRD i presidentvalget i juli 2006. Dette valget tapte han hårfint til den konservative kandidaten Felipe Calderon. Andrés Manuel López Obrador har siden ment at valgfusk snøt ham for seieren, og har dermed ikke innrømmet valgnederlaget. 

I Mexicos av og til ondskapsfulle politiske satire omtales Andrés Manuel López Obrador som «El Peje». Dette henspiller på hans opprinnelse og dialekt fra delstaten Tabasco. Fiskeslaget pez lagarto uttales nemlig peje på tabascodialekt.

Referanser 

Meksikanske presidenter
Meksikanske borgermestere
Personer fra Tabasco